
讛讜专讬讜转 讬讘 注"讘 - 驻讬专讜砖 砖讟讬讬谞讝诇抓

讗讬诪讗 住讬驻讗 [讗诪讜专 讗转 住讜驻讛]: 讗讬谉 讘讬谉 讻讛谉 诪砖诪砖 诇讻讛谉 砖注讘专 砖谞转诪谞讛 诇砖注转讜 讜注讘专 诪讻讛讜谞转讜 讗诇讗 驻专 讬讜诐 讛讻驻讜专讬诐 讜注砖讬专讬转 讛讗讬驻讛, 讗讘诇 讘砖讗专 讚讘专讬诐 砖谞讬讛诐 砖讜讬诐, 讜讗诐 讻谉 讘讚讘专讬诐 讗诇讛 讗转讗谉 [讛讙注谞讜] 诇砖讬讟转 专' 诪讗讬专. 讚转谞讬讗 [砖砖谞讜讬讛 讘专讬讬转讗]: 讗讬专注 讘讜 驻住讜诇 讘讻讛谉 讙讚讜诇 讜注讘专 诪讻讛讜谞转讜 讜诪讬谞讜 讻讛谉 讗讞专 转讞转讬讜 鈥� 讛专讗砖讜谉 讞讜讝专 诇注讘讜讚转讜, 讜讛砖谞讬 讻诇 诪爪讜鈥嵶�/b> 讜讗讬住讜专讬 讻讛讜谞讛 讞诇讬诐 注诇讬讜, 讚讘专讬 专' 诪讗讬专. 专' 讬讜住讬 讗讜诪专: 专讗砖讜谉 讞讜讝专 诇注讘讜讚转讜, 讜砖谞讬 讗讬谞讜 专讗讜讬 诇讗 诇讻讛谉 讙讚讜诇 讜诇讗 诇讻讛谉 讛讚讬讜讟 讜讗讬谞讜 注讜讘讚 讻诇诇.


讗诪专 专' 讬讜住讬: 诪注砖讛 讘讻讛谉 讜砖诪讜 讬讜住祝 讘谉 讗讬诇讬诐 诪爪驻讜专讬 砖讗讬专注 讘讜 驻住讜诇 讘讻讛谉 讙讚讜诇, 讜注讘专, 讜诪讬谞讜 讗讞专 讗转 讬讜住祝 讘谉 讗讬诇讬诐 讛讝讛 转讞转讬讜, 讜讗讞专 讻讱, 讻砖讞讝专 讛讻讛谉 讛拽讘讜注 诇砖诪砖, 诇讗 讛谞讬讞讜讛讜 诇讬讜住祝 讝讛 讗讞讬讜 讛讻讛谞讬诐 诇讛讬讜转 诇讗 讻讛谉 讙讚讜诇 讜诇讗 讻讛谉 讛讚讬讜讟, 讜讟注诐 讛讚讘专: 讻讛谉 讙讚讜诇 讗讬谞讜 讬讻讜诇 诇讛讬讜转 诪砖讜诐 讗讬讘讛, 讻讚讬 砖诇讗 讬讛讬讜 讬讞讚 砖谞讬 讻讛谞讬诐 讙讚讜诇讬诐 讜转讛讗 讗讬讘讛 讘讬谞讬讛诐, 讜讗讬诇讜 讻讛谉 讛讚讬讜讟 讗讬谞讜 讬讻讜诇 诇讛讬讜转 诪砖讜诐 讛讻诇诇 砖诇 诪注诇讬谉 讘拽讚砖 讜讗讬谉 诪讜专讬讚讬谉, 砖讻讬讜谉 砖讛讬讛 讻讘专 讻讛谉 讙讚讜诇 砖讜讘 讗讬谉 诪讜专讬讚讬诐 讗讜转讜 诪讙讚讜诇转讜.


 讜讗诐 讻谉 谞诪爪讗 砖诪砖谞转谞讜 专讬砖讗 专讘谞谉 [专讗砖讛 讻讚讘专讬 讞讻诪讬诐] 讜住讬驻讗 [讜住讜驻讛] 讻砖讬讟转 专' 诪讗讬专? 讗诪专 专讘 讞住讚讗: 讗讬谉 [讻谉], 专讬砖讗 专讘谞谉 [专讗砖讛 讻讚注转 讞讻诪讬诐] 讜住讬驻讗 [讜住讜驻讛] 讻讚注转 专' 诪讗讬专. 专讘 讬讜住祝 讗诪专: 讗讬谉 讝讜 诪砖谞讛 讞诇讜拽讛, 讗诇讗 讻讜诇讛 讻砖讬讟转 专讘讬 讛讬讗, 讜谞住讬讘 诇讛 讗诇讬讘讗 讚转谞讗讬 [讜诇讜拽讞 讗讜转讛 讻砖讬讟转 砖谞讬 转谞讗讬诐]. 砖诪拽讘诇 讚注转 讞讻诪讬诐 讘注谞讬谉 讗讞讚, 讜讚注转 专' 诪讗讬专 讘讗讞专.


专讘讗 讗诪专: 讻诇 讛诪砖谞讛 讻讜诇讛, 砖讬讟转 专' 砖诪注讜谉 讛讬讗 讜住讘专 诇讛 [讜住讘讜专 讛讜讗] 讻专' 诪讗讬专 讘讞讚讗 [讜讘讚讘专 讗讞讚] 讜驻诇讬讙 注诇讬讛 讘讞讚讗 [讜讞讜诇拽 注诇讬讜 讘讗讞讚].


讚转谞讬讗 [砖砖谞讜讬讛 讘专讬讬转讗]: 讚讘专讬诐 砖讘讬谉 讻讛谉 讙讚讜诇 诇讻讛谉 讛讚讬讜讟 讗诇讜 讛诐: 砖讻讛谉 讙讚讜诇 诪讘讬讗 驻专 讛讘讗 注诇 讻诇 讛诪爪讜鈥嵶�/b> (驻专 讛注诇诐 讚讘专), 讜驻专 讬讜诐 讛讻驻讜专讬诐, 讜注砖讬专讬转 讛讗讬驻讛 讘讻诇 讬讜诐, 讜诇讗 驻讜专注 讜诇讗 驻讜专诐 讘讗讘讬诇讜转讜, 讗讘诇 讛讜讗 讛讻讛谉 讛讙讚讜诇 驻讜专诐 讘讙讚讬讜 诪诇诪讟讛 讜讛讛讚讬讜讟 驻讜专诐 诪诇诪注诇讛, 讜讗讬谉 诪讟诪讗 诇拽专讜讘讬诐 砖诇讜 砖诪转讜, 讜诪讜讝讛专 注诇 (诪讞讜讬讬讘) 讘谞讬砖讜讗讬 讛讘转讜诇讛 讘诇讘讚, 讜讗住讜专 讘谞砖讬讗转 讗诇诪谞讛, 讜诪讞讝讬专 讗转 讛专讜爪讞 诪注讬专 讛诪拽诇讟 讻讗砖专 讛讜讗 诪转,


讜诪拽专讬讘 讗讜谞谉 讗驻讬诇讜 讘讬讜诐 讗讘讬诇讜转讜, 讜讗讬谞讜 讗讜讻诇 诪谉 讛拽讚砖讬诐 讘讛讬讜转讜 讗讜谞谉, 讜讗讬谞讜 讞讜诇拽 讘拽讚砖讬诐 砖讛讜拽专讘讜 讘讗讜转讜 讬讜诐 砖诪转 诇讜 讗讞讚 诪拽专讜讘讬讜. 诪拽专讬讘 讞诇拽 讘专讗砖 讻诇讜诪专, 诪转讬 砖讬专爪讛, 讜谞讜讟诇 诪谉 讛拽专讘谞讜转 讻诇 讞诇拽 砖讬专爪讛 讘专讗砖, 讜诪砖诪砖 注讜砖讛 讗转 注讘讜讚转讜 讘砖诪讜谞讛 讻诇讬诐 (讘讙讚讬 讻讛讜谞讛), 讜讻诇 注讘讜讚转 讬讜诐 讛讻驻讜专讬诐 讗讬谞讛 讻砖专讛 讗诇讗 讘讜, 讜驻讟讜专 注诇 讟讜诪讗转 诪拽讚砖 讜拽讚砖讬讜,


讜讻讜诇谉 谞讜讛讙讬谉 讘诪专讜讘讛 讘讙讚讬诐 讞讜抓 诪驻专 讛诪讘讬讗 注诇 讻诇 讛诪爪讜鈥嵶�/b> 砖讛讜讗 讗讬谞讜 诪讘讬讗, 讜讻讜诇谉 谞讜讛讙讬谉 讘诪砖讬讞 砖注讘专 讞讜抓 诪驻专 讬讜诐 讛讻讬驻讜专讬诐 讜注砖讬专讬转 讛讗讬驻讛, 讜讻讜诇谉 讗讬谉 谞讜讛讙讬谉 讘诪砖讜讞 诪诇讞诪讛 讞讜抓 诪讞诪砖讛 讚讘专讬诐 讛讗诪讜专讬诐 讘驻专砖讛 砖诇 讚讬谞讬 讛讻讛谉 讛讙讚讜诇 (讜讬拽专讗 讻状讗:讬壮): 诇讗 驻讜专注 讜诇讗 驻讜专诐, 讜讗讬谉 诪讟诪讗 诇拽专讜讘讬诐, 讜诪讜讝讛专 注诇 讛讘转讜诇讛, 讜讗住讜专 讘讗诇诪谞讛, 讜诪讞讝讬专 讗转 讛专讜爪讞, 讗诇讜 讚讘专讬 专' 讬讛讜讚讛. 讜讞讻诪讬诐 讗讜诪专讬诐: 讗讬谞讜 诪讞讝讬专.


讜砖讜讗诇讬诐: 讜讛讗讬 诪诪讗讬 [讜讘专讬讬转讗 讝讜 诪谞讬谉] 砖砖讬讟转 专' 砖诪注讜谉 讛讬讗? 讗诪专 专讘 驻驻讗: 诪讗谉 砖诪注转 诇讬讛 [诪讬 砖诪注转 讗讜转讜] 砖讗诪专 砖讛讻讛谉 讛讙讚讜诇 驻讟讜专 注诇 讟讜诪讗转 诪拽讚砖 讜拽讚砖讬讜? 讛专讬 讝讛 专' 砖诪注讜谉. 讜住讜讘专 讻专' 诪讗讬专 讘讻讛谉 砖注讘专 讜讻专讘谞谉 讘讻讛谉 诪专讜讘讛 讘讙讚讬诐, 砖讗讬谞讜 诪讘讬讗 驻专 讛注诇诐 讚讘专.


讗 谞讗诪专 讘讘专讬讬转讗 砖诪砖讜讞 诪诇讞诪讛 讗讬谉 讘讜 讚讬谉 讻讛谉 讙讚讜诇 讞讜抓 诪讞诪砖讛 讚讘专讬诐 讛讗诪讜专讬诐 讘驻专砖讛. 讜砖讜讗诇讬诐: 诪谞讗 讛谞讬 诪讬诇讬 [诪谞讬谉 讛讚讘专讬诐 讛诇诇讜]? 讜诪砖讬讘讬诐: 讚转谞讜 专讘谞谉 [砖砖谞讜 讞讻诪讬诐]: "讜讛讻讛谉 讛讙讚讜诇 诪讗讞讬讜" (讜讬拽专讗 讻讗, 讬) 鈥� 讝讛 讻讛谉 讙讚讜诇, "讗砖专 讬讜爪拽 注诇 专讗砖讜 砖诪谉 讛诪砖讞讛" 鈥� 讝讛 诪砖讜讞 诪诇讞诪讛, "讜诪诇讗 讗转 讬讚讜 诇诇讘砖 讗转 讛讘讙讚讬诐" 鈥� 讝讛 诪专讜讘讛 讘讙讚讬诐, 注诇 讻讜诇谉 讛讜讗 讗讜诪专 诪讛 砖讻转讜讘 讘讛诪砖讱: "专讗砖讜 诇讗 讬驻专注 讜讘讙讚讬讜 诇讗 讬驻专诐 讜注诇 讻诇 谞驻砖转 诪转 诇讗 讬讘讗" (讜讬拽专讗 讻讗, 讬).


讬讻讜诇 讬讛讜 讻讜诇谉 诪拽专讬讘讬谉 讗讜谞谞讬诐? 转诇诪讜讚 诇讜诪专: "讻讬 谞讝专 砖诪谉 诪砖讞转 讗诇讛讬讜 注诇讬讜" (讜讬拽专讗 讻讗 讬讘), 诇讛讚讙讬砖 "注诇讬讜" 讜诇讗 注诇 讞讘讬专讜 讻诇讜诪专, 专拽 注诇 讛讻讛谉 讛讙讚讜诇. 讜讗讞专 砖讞诇拽讜 讛讻转讜讘, 讬讻讜诇 诇讗 讬讛讗 诪砖讜讞 诪诇讞诪讛 诪爪讜讜讛 注诇 讛讘转讜诇讛? 转诇诪讜讚 诇讜诪专: 讘转讜住驻转 讜' "讜讛讜讗 讗砖讛 讘讘转讜诇讬讛 讬拽讞"


(讜讬拽专讗 讻讗 讬讙) 讜讘讗 诇专讘讜转 诪砖讜讞 诪诇讞诪讛. 讜诪注讬专讬诐: 讻转谞讗讬 [讻转谞讗讬诐] 砖谞讞诇拽讜 讘注谞讬谉 讝讛. 谞讗诪专: "讜讛讜讗 讗砖讛 讘讘转讜诇讬讛 讬拽讞" (讜讬拽专讗 讻讗 讬讙), 讗讞专 砖讞诇拽 讛讻转讜讘 讘讬谉 讻讛谉 诪砖讜讞 诪诇讞诪讛 诇讻讛谉 讙讚讜诇 诇注谞讬谉 砖讗讬谞讜 诪拽专讬讘 讻砖讛讜讗 讗讜谞谉, 专讬讘讛 讗讞专 讻讱, 讗转 诪砖讜讞 讛诪诇讞诪讛 讘讚讬谞讬诐 讗诇讛. 讗诇讜 讚讘专讬 专' 讬砖诪注讗诇. 专' 注拽讬讘讗 讗讜诪专: 讗讬谉 诇讬 讗诇讗 讻讛谉 讙讚讜诇 砖注讘专 诪讞诪转 拽专讬讜, 砖讗讬谞讜 讬讻讜诇 诇砖诪砖 讘诪砖讱 讝诪谉 拽爪专, 注讘专 诪讞诪转 诪讜诪讬谉 砖讗讬谞讜 讞讜讝专 诇讛讻砖专讜 诪谞讬谉 砖讗祝 讛讜讗 注讚讬讬谉 诪爪讜讜讛 注诇 讛讘转讜诇讛? 转诇诪讜讚 诇讜诪专: "讜讛讜讗" 诇专讘讜转 讻砖注讘专 诪讞诪转 诪讜诐, 讗讘诇 诇注谞讬谉 诪砖讜讞 诪诇讞诪讛 讗讬谉 专讬讘讜讬.


讘注讗 诪讬谞讬讛 [砖讗诇 讗讜转讜] 专讘讗 诪专讘 谞讞诪谉: 讻讛谉 诪砖讬讞 砖谞爪讟专注 诪讛讜 讘讗诇诪谞讛? 讛讗诐 谞讗诪专 讻讬 诪讬讚讞讗 讚讞讬 [讚讞讜讬 讛讜讗] 诇驻讬 砖注讛 讗讘诇 注讚讬讬谉 讻讛谉 讙讚讜诇 讛讜讗, 讗讜 诪讬驻讟专 驻讟专 [驻讟讜专 诇讙诪专讬] 砖讬爪讗 诪讙讚专 讻讛谉 讙讚讜诇 诇讞诇讜讟讬谉? 诇讗 讛讜讛 讘讬讚讬讛 [讛讬转讛 讘讬讚讜 转砖讜讘讛].


讝讬诪谞讬谉 讛讜讬 讬转讬讘 [驻注诐 讗讞专转 讬砖讘] 专讘 驻驻讗 讜拽诪讘注讬讗 诇讬讛 [讜谞砖讗诇讛 诇讜 讗讜转讛 砖讗诇讛], 讗诪专 诇讬讛 [诇讜] 讛讜谞讗 讘专讬讛 [讘谞讜] 砖诇 专讘 谞讞诪谉 诇专讘 驻驻讗, 转谞讬谞讗 [砖谞讬谞讜 讘专讬讬转讗]: 讗讬谉 诇讬 讗诇讗 砖注讘专 诪讞诪转 拽专讬讜, 注讘专 诪讞诪转 诪讜诪讬谉 诪谞讬谉? 转诇诪讜讚 诇讜诪专: "讜讛讜讗". 讜诪爪讜专注 谞讞砖讘 讙诐 讻讘注诇 诪讜诐, 讜讗住讜专 讘讗诇诪谞讛. 讻讬讜谉 砖砖诪注 专讘 驻驻讗 专讗讬讛 讝讜, 讛转驻注诇 拽诐 谞砖拽讬讛 讘专讬砖讬讛 [谞砖拽讜 讘专讗砖讜] 讜讬讛讬讘 诇讬讛 讘专转讬讛 [讜谞转谉 诇讜 讗转 讘转讜 诇讗砖讛] 诪讞诪转 讛讛注专讻讛 注诇 讙讚讜诇转讜 讘转讜专讛.


讘 诪砖谞讛 讻讛谉 讙讚讜诇 驻讜专诐 讘讗讘讬诇讜转讜 讗转 讘讙讚讜 诪诇诪讟讛, 讜讛讻讛谉 讛讛讚讬讜讟 驻讜专诐 诪诇诪注诇讛 讻砖讗专 讗讚诐. 讻讛谉 讙讚讜诇 诪拽专讬讘 讗讜谞谉 (讘讬讜诐 砖诪转 讗讞讚 诪拽专讜讘讬讜) 讜诇讗 讗讜讻诇 讘讗讜转讜 讬讜诐 诪诪讛 砖讛讜讗 诪拽专讬讘, 讜讛讛讚讬讜讟 诇讗 诪拽专讬讘 讜诇讗 讗讜讻诇.


讙 讙诪专讗 讗诪专 专讘: 诇诪讟讛 鈥� 讛讗诪讜专 讘诪砖谞讛 砖讻讛谉 讙讚讜诇 驻讜专诐 诪诇诪讟讛, 讻讜讜谞转讜 诇诪讟讛 诪诪砖 讘转讞转讬转 讛讘讙讚, 诇诪注诇讛 鈥�/b> 诇诪注诇讛 诪诪砖. 讜砖诪讜讗诇 讗诪专: 诇诪讟讛 鈥� 驻讬专讜砖讜 诇诪讟讛 诪拽诪讬 [诪驻谞讬] 砖驻讛, 诇讗 讘砖驻转 讛讘讙讚 诇诪注诇讛 讗诇讗 诇诪讟讛 诪诪谞讜, 讘诇讗 诇拽专讜注 讗转 讛砖驻讛. 诇诪注诇讛 鈥� 讻讜讜谞转讜 诇诪注诇讛 诪拽诪讬 [诪驻谞讬] 砖驻讛, 讻诇讜诪专 讘砖驻转 讛讘讙讚 注爪诪讜. 讜讝讛 讜讝讛 驻讜专诪讬诐 讘爪讜讗专 讛讘讙讚.


诪讬转讬讘讬 [诪拽砖讬诐]: 注诇 砖讬讟转 砖诪讜讗诇 注诇 讻诇 讛诪转讬诐 讻讜诇谉 讻砖拽讜专注 注诇讬讛诐 鈥� 专爪讛 诪讘讚讬诇 (诪讞诇拽 诇砖谞讬讬诐) 拽诪讬 [诪驻谞讬] 砖驻讛 砖诇讜, 专爪讛 讗讬谞讜 诪讘讚讬诇 拽诪讬 [诪驻谞讬] 砖驻讛 砖诇讜, 讗诐 拽讜专注 注诇 讗讘讬讜 讜注诇 讗诪讜 鈥� 诪讘讚讬诇. 讻讬讜谉 讚讘注诇诪讗 讛讜讬 [砖讘讻诇诇 讛专讬 讝讛 谞讞砖讘] 拽专注 讙诐 讗诐 诇讗 诪讘讚讬诇, 讗诐 讻谉 拽专讬 [拽专讗 讘讜] 讻讗谉 讗爪诇 讻讛谉 讙讚讜诇 "讘讙讚讬讜 诇讗 讬驻专诐"! 讜专讗讬讛 诇砖讬讟转 专讘 砖讻讛谉 讙讚讜诇 讗讬谞讜 驻讜专诐 诇诪注诇讛 专拽 诇诪讟讛.


 讜诪砖讬讘讬诐:  砖诪讜讗诇 讻讚注转 专' 讬讛讜讚讛 住讘讬专讗 诇讬讛 [住讘讜专 讛讜讗], 砖讗诪专: 讻诇 拽专注 砖讗讬谞讜 诪讘讚讬诇 砖驻讛 砖诇讜, 讗讬谞讜 讗诇讗 拽专注 砖诇 转驻诇讜转 (砖讟讜转) 讜讗讬谞讜 谞讞砖讘 讻拽专注 诪诪砖. 讜讬讻讜诇 讛讻讛谉 讙讚讜诇 诇驻专讜诐 诇诪注诇讛 讜诇讗 诇讛讘讚讬诇. 讜砖讜讗诇讬诐: 讜诪讬 讗讬转 诇讬讛 [讜讛讗诐 讬砖 诇讜] 诇专' 讬讛讜讚讛 讘讻诇诇 住讘专讛 讝讜 砖讬砖 拽专讬注讛 讘讻讛谉 讙讚讜诇?


讜讛讗 转谞讬讗 [讜讛专讬 砖谞讜讬讛 讘专讬讬转讗]: 讗讬诇讜 谞讗诪专 "专讗砖 诇讗 讬驻专注 讜讘讙讚 诇讗 讬驻专诐", 讛讬讬转讬 讗讜诪专: 讘专讗砖 讜讘讙讚 砖诇 住讜讟讛 讛讻转讜讘 诪讚讘专 砖讗讬谉 讛讻讛谉 讛讙讚讜诇 驻讜专注 讗转 专讗砖 讛讗砖讛 讜驻讜专诐 讘讙讚讛, 讻讚专讱 砖注讜砖讛 讻讛谉 讛讚讬讜讟 诇住讜讟讛, 转诇诪讜讚 诇讜诪专: "讗转 专讗砖讜 诇讗 讬驻专注 讜讘讙讚讬讜 诇讗 讬驻专诐" (讜讬拽专讗 讻讗, 讬), 诇诇诪讚 砖讗讬谞讜 讘驻专讬注讛 讜驻专讬诪讛 讻诇 注讬拽专, 讗诇讜 讚讘专讬 专' 讬讛讜讚讛. 专' 讬砖诪注讗诇 讗讜诪专: 讗讬谞讜 驻讜专诐 讻讚专讱 砖讘谞讬 讗讚诐 讗讞专讬诐 驻讜专诪讬谉, 讗诇讗 讛讜讗 诪诇诪讟讛 讜讛讛讚讬讜讟 诪诇诪注诇讛. 讗诐 讻谉 诇讚讘专讬 专' 讬讛讜讚讛 讛讻讛谉 讛讙讚讜诇 讗讬谞讜 驻讜专诐 讻诇诇!


 讜诪砖讬讘讬诐:  砖诪讜讗诇 住讘专 诇讛 [住讘讜专 讛讜讗] 讻专' 讬讛讜讚讛 讘讞讚讗 [讜讘讚讘专 讗讞讚] 讘讚讬谞讬 拽专讬注讛 讘讻诇诇, 讜驻诇讬讙 注诇讬讛 讘讞讚讗 [讜讞讜诇拽 注诇讬讜 讘讚讘专 讗讞讚] 砖住讘讜专 砖讻讛谉 讙讚讜诇 爪专讬讱 诇拽专讜注.


讚 诪砖谞讛 讻诇 讛转讚讬专 诪讞讘讬专讜 讻诇 讚讘专 诪爪讜讛 砖讛讜讗 诪爪讜讬 讬讜转专 诇讛讬注砖讜转 拽讜讚诐 讗转 讞讘讬专讜 讗诐 砖谞讬讛诐 讘讗讬诐 讬讞讚, 讜讻诇 讛诪拽讜讚砖 诪讞讘讬专讜 拽讜讚诐 讗转 讞讘讬专讜. 讗诐 讛讬讜 驻专 讛诪砖讬讞 讜驻专 讛注讚讛 砖诪讘讬讗讬诐 注诇 砖讙讙转 讛注诇诐 讚讘专 注讜诪讚讬诐 讜砖谞讬讛诐 爪专讬讻讬诐 讛拽专讘讛 鈥� 驻专 讛诪砖讬讞 拽讜讚诐 诇驻专 讛注讚讛 讘讻诇 诪注砖讬讜.


讛 讙诪专讗 注诇 讛讗诪讜专 讘诪砖谞讛 砖讛转讚讬专 拽讜讚诐, 砖讜讗诇讬诐: 诪谞讗 讛谞讬 诪讬诇讬 [诪谞讬谉 讛讚讘专讬诐 讛诇诇讜]? 讗诪专 讗讘讬讬, 砖讗诪专 拽专讗 [讛诪拽专讗]: "诪诇讘讚 注讜诇转 讛讘拽专 讗砖专 诇注讜诇转 讛转诪讬讚" (讘诪讚讘专 讻讞, 讻讙), 诪讻讚讬 讻转讬讘 [讛专讬 谞讗诪专] "注讜诇转 讛讘拽专", 讗诐 讻谉 "注讜诇转 讛转诪讬讚" 诇诪讛 诇讬? 讛专讬 讬讜讚注讬诐 砖讛讬讗 注讜诇转 转诪讬讚 砖诇 讘讜拽专! 讛讻讬 拽讗诪专 专讞诪谞讗 [讻讱 讗诪专讛 讛转讜专讛]: 讻诇 砖转讚讬专讛 讬讜转专 拽讚诪讛 [拽讜讚诪转], 讜讻讬讜谉 砖讛讬讗 注讜诇转 讛转诪讬讚 讜转讚讬专讛 诇讻谉 讛讬讗 拽讜讚诪转 诇拽专讘谞讜转 讗讞专讬诐.


讜注讜讚 砖谞讬谞讜 讘诪砖谞讛 讜讻诇 讛诪拽讜讚砖 诪讞讘讬专讜 讛讜讗 拽讜讚诐 讗转 讞讘讬专讜. 讜砖讜讗诇讬诐: 诪谞诇谉 [诪谞讬谉 诇谞讜]? 讚转谞讗 讚讘讬 [砖砖谞讛 讛讞讻诐 诪讘讬转 诪讚专砖讜] 砖诇 专' 讬砖诪注讗诇: 谞讗诪专 "讜拽讚砖转讜 讻讬 讗转 诇讞诐 讗诇讛讬讜 讛讜讗 诪拽专讬讘 讜讛讬讛 拽讜讚砖" (讜讬拽专讗 讻讗, 讞) 鈥� 诇讜诪专 砖讬砖 诇转转 诇讜 讞砖讬讘讜转 讜拽讚讬诪讛 诇讻诇 讚讘专 砖讘拽讚讜砖讛, 诇驻转讜讞 专讗砖讜谉 讘拽专讬讗转 讛转讜专讛, 讜诇讘专讱 专讗砖讜谉 讘讝讬诪讜谉, 讜诇讬讟讜诇 诪谞讛 讬驻讛 专讗砖讜谉, 讜诪讻讗谉 砖讛诪拽讜讚砖 拽讜讚诐 诇讗讞专讬诐.

